b'\n_START_ARTICLE_\nUst-Karsk\n_START_PARAGRAPH_\nUst-Karsk (ven. \xd0\xa3\xd1\x81\xd1\x82\xd1\x8c-\xd0\x9a\xd0\xb0\xd1\x80\xd1\x81\xd0\xba) on kaupunkimainen taajama Taka-Baikalian aluepiirin Sretenskin piiriss\xc3\xa4 Ven\xc3\xa4j\xc3\xa4ll\xc3\xa4. Se sijaitsee \xc5\xa0ilkaan laskevan Karajoen suussa 123 kilometri\xc3\xa4 Sretenskist\xc3\xa4 koilliseen. Asukkaita on 2\xc2\xa0000 henke\xc3\xa4 (vuonna 2009)._NEWLINE_Ust-Karsk on syntynyt vuonna 1838 l\xc3\xb6ydetyn Karajoen kultaesiintym\xc3\xa4n hy\xc3\xb6dynt\xc3\xa4misen yhteydess\xc3\xa4. 1800-luvulla seudulla sijaitsi Karan pakkoty\xc3\xb6vankila. Vuosina 1926\xe2\x80\x931959 paikkakunta oli Ust-Karskin piirin keskus. Vuonna 1934 se sai kaupunkimaisen taajaman statuksen. Nyky\xc3\xa4\xc3\xa4n kullankaivuuta harjoittaa OAO Priisk Ust-Kara. Taajamassa on poliittisten vankien muistomerki. \xc5\xa0ilkan rannalla on laivalaituri. Ust-Karskiin johtava maantie on rakenteilla.'